Budapest Főváros XIV. Kerület Zugló Önkormányzata
Victora Zsolt önkormányzati képviselő
Szám: 123-138/2023.


Tárgy:	Előterjesztői kiegészítés a 123-138/2023. számú „Budapest Főváros XIV. Kerület Zugló Önkormányzata Képviselő-testülete … /2023. (… . ...) önkormányzati rendelete Budapest Főváros XIV. Kerület Zugló Önkormányzata Képviselő-testülete a Zugló név, valamint az Önkormányzat jelképeinek használatáról szóló 2/2011 (I.27.) önkormányzati rendelete módosításáról” tárgyú előterjesztéshez



Az előterjesztői kiegészítés indoka:

A rendelet módosításának tervezete a díjszámítás módjára nézve bonyolult szabályokat tartalmazott, az előterjesztői kiegészítés ezt korrigálja.


Előterjesztői kiegészítés:

Az előterjesztés 1. melléklete helyébe a jelen előterjesztői kiegészítés 1. melléklete lép.


Budapest, 2023. 02. 23.


[bookmark: _GoBack]							         Victora Zsolt s.k.
							önkormányzati képviselő


						1. melléklet a 123-138/2023. előterjesztéshez

Budapest Főváros XIV. Kerület Zugló Önkormányzata Képviselő-testülete
… /2023. (… . ...) önkormányzati rendelete
Budapest Főváros XIV. Kerület Képviselő-testületének
a Zugló név, valamint az Önkormányzat jelképeinek használatáról szóló
2/2011. (I.27.) önkormányzati rendelete módosításáról

Budapest Főváros XIV. Kerület Zugló Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §
Budapest Főváros XIV. Kerület Képviselő-testületének a Zugló név, valamint az Önkormányzat jelképeinek használatáról szóló 2/2011 (I.27.) önkormányzati rendelete (a továbbiakban: Ör.) 3. § (2) bekezdése helyébe a következő rendelkezés lép:
„(2) A névhasználat csak akkor engedélyezhető, ha – a kérelmezett időszak egésze alatt – a kérelmező:
a) adóköteles iparűzési tevékenységgel összefüggő névhasználat esetében
aa) a Zugló névnek elnevezésként történő használata esetén minden adóköteles – a helyi adókról szóló törvény szerinti – iparűzési tevékenységét (a továbbiakban: iparűzési tevékenység) a fővárosi önkormányzat illetékességi területén végzi, vagy
ab) tevékenységével, működéssel összefüggő vagy terméken feltüntetett névhasználat esetén a névhasználattal összefüggő teljes adóköteles iparűzési tevékenységét a fővárosi önkormányzat illetékességi területén végzi,
b) adóköteles iparűzési tevékenységhez nem kötődő kérelem esetén természetes személy lakóhellyel, jogi személy székhellyel rendelkezik Budapest XIV. kerület közigazgatási területén, vagy
c) a Zugló nevet Budapest XIV. kerülettel kapcsolatos termékeken, kiadványokon kívánja használni, és
d) az esetleges engedély nélküli névhasználati időszakra vonatkozó 4. § (5) bekezdés szerinti díjat megfizette, 
2. §
Az Ör. 4. § (1) bekezdése helyébe a következő rendelkezés lép:
„(1) A névhasználat az alábbi időtartamokra engedélyezhető:
a) adóköteles iparűzési tevékenységgel összefüggő névhasználat esetén kizárólag határozott időre;
b) adóköteles iparűzési tevékenységgel össze nem függő névhasználat esetén határozott időre, határozatlan időre, a tevékenység folytatásának idejére, egy alkalomra, több alkalomra vagy ezek kombinációira.”

3. §
Az Ör. 4. § a következő (4)-(5) bekezdésekkel egészül ki:
„(4) Amennyiben a 3. § (2) bekezdés a) pont aa) és ab) alpontok szerinti feltétel teljesülése a névhasználat ideje alatt szűnik meg, akkor a névhasználat attól az időponttól engedély nélkülinek számít.
(5) Engedély nélküli névhasználat utólagos engedélyezése esetén az 1. melléklet szerinti díj négyszeresét kell megfizetni a kérelmezett időszakra vonatkozóan.”

4. §
(1) Az Ör. 5. § (1) bekezdése helyébe a következő rendelkezés lép:
[bookmark: _Hlk125056638]„(1) A kérelmező a névhasználatért az (1a) bekezdés előírásai és az 1. melléklet szerinti mértékben és módon megállapított engedélyezési díjat köteles fizetni a névhasználati engedély kézhezvételét követő 15 napon belül.
(2) Az Ör. 5. § az alábbi (1a) bekezdéssel egészül ki:
(1a) Adóköteles iparűzési tevékenységgel összefüggő névhasználat esetén
a) a díj számításának alapja: 
aa) a Zugló névnek elnevezésként történő használata, továbbá tevékenység során vagy működéssel összefüggő névhasználat esetén – a tárgyévet megelőző év nettó árbevétele
ab) termék értékesítése esetén a Zugló névvel ellátott termékek darabszáma.
b) a díjat a díjalaphoz rendelt szorzóval kell megállapítani az 1. melléklet 1. táblázata szerint.

5. §
Az Ör. 6. § (2) bekezdése az alábbi h) ponttal egészül ki:
[A kérelemnek tartalmaznia kell:]
„h) nyilatkozatot a 3. § (2) bekezdés a) pont aa) vagy ab) alpontjában foglalt feltétel fennállásáról.”

6. §
(1) Az Ör. 8. § a következő e) ponttal egészül ki:
[bookmark: _Hlk125056415][Meg kell tagadni az engedély kiadását, ha:]
[bookmark: _Hlk125056945]„e) a kérelmező e rendelet 36. § szerinti, vagy más módon a közösségi együttélés alapvető szabályait, vagy a közterület-használat szabályait, vagy más önkormányzati rendelet előírásait megsértette, és a közigazgatási szankciót megállapító döntés véglegessé válásától számított három év még nem telt el.”
(2) Az Ör. 9. § a következő e) ponttal egészül ki:
[Meg lehet tagadni az engedély kiadását, ha:]
„e) a kérelmező és az Önkormányzat között bírósági vagy hatósági jogvita van folyamatban”

7. §
(1) Az Ör. 17. § a következő (3) bekezdéssel egészül ki:
„(3) Címer jövőbeni használatára engedély – az esetleges engedély nélküli címerhasználat időszakára vonatkozó – 19. § (3) bekezdés szerinti díj megfizetése után adható.”
(2) Az Ör. 18. § (1) bekezdése helyébe a következő rendelkezés lép:
„(1) A címerhasználat az alábbi időtartamokra engedélyezhető:
a) adóköteles iparűzési tevékenységgel összefüggő névhasználat esetén kizárólag határozott időre;
b) adóköteles iparűzési tevékenységgel össze nem függő névhasználat esetén határozott időre, határozatlan időre, a tevékenység folytatásának idejére, egy alkalomra, több alkalomra, meghatározott eseményre, meghatározott tárgyra vagy ezek kombinációira. 

8. §
Az Ör. 19. § a következő (3) bekezdéssel egészül ki:
„(3) Engedély nélküli címerhasználat utólagos engedélyezése esetén az 2. melléklet szerinti díj négyszeresét kell megfizetni a kérelmezett időszakra vonatkozóan.”

9. §
Az Ör. 22. § a következő c) ponttal egészül ki:
[A címer használatát nem lehet engedélyezni, ha:]
„c) a kérelmező e rendelet 36. § szerinti, vagy más módon a közösségi együttélés alapvető szabályait, vagy a közterület-használat szabályait, vagy más önkormányzati rendelet előírásait megsértette, és a közigazgatási szankciót megállapító döntés véglegessé válásától számított három év még nem telt el.”

10. §
Az Ör. 1. mellékletének helyébe e rendelet 1. melléklete lép.

11. §
(1) E rendelet a 2023. április 1-én lép hatályba.
(2) E rendeletet a folyamatban lévő ügyekben is alkalmazni kell.


	Horváth Csaba	Dr. Tiba Zsolt
	polgármester	jegyző


Ez a rendelet kihirdetésre került:
2023. …………... napján

	Dr. Tiba Zsolt
	jegyző


1. melléklet a …/2023. (.. ....) önkormányzati  rendelethez


I. Elnevezés, esetén, tevékenység során, vagy működéssel összefüggésben

A díjat a – e rendelet 5. § (1a) bekezdése szerinti – díjalap egyes sávjaiba tartozó értékek összegeként kell megállapítani.


	
	A
	B

	
	Díjalap (ezer Ft)
	Díjalap szorzója engedélyezési díjhoz

	1.
	0 - 10 000
	2,0%-a

	2.
	10 001 – 100 000
	1,0%-a

	3.
	100 001 – 1 000 000
	0,5%-a

	4.
	1 000 001 – 10 000 000
	0,2%-a

	5.
	10 000 001 -
	0,1%-a




II. Terméken történő névhasználat esetén

	
	A
	B
	C
	D

	1.
	időtartam
	Határozatlan időre
	Határozott időre
	Egy alkalomra

	4.
	emblémán, jelvényen, kiadványon, más dísz- vagy emléktárgyon
	-
	-
	100 Ft/db






2. melléklet a 123-138/2023 előterjesztéshez

INDOKOLÁS

[bookmark: _Toc63022252][bookmark: _Toc63022068]Általános indokolás

Budapest Főváros XIV. Kerület Zugló Önkormányzata Képviselő-testülete 2/2011 (I.27.) önkormányzati rendeletével megalkotta a Zugló név, valamint az Önkormányzat jelképeinek használatáról szóló rendeletét. A hatályba lépés óta eltelt idő alatt a rendelet alkalmazása során felmerült igényeknek alapján a rendeletmódosítás pontosítja a korábbi rendelkezéseket.

[bookmark: _Toc63022253][bookmark: _Toc63022069]Részletes indokolás

Az 1. §-hoz:
A névhasználati engedély feltételeit pontosítja és egészíti ki. A használat céljai közül megkülönbözteti az üzleti előnyökkel járó használat esetét.

A 2-3. §-hoz:
Az engedély nélküli névhasználat esetére vonatkozó előírásokat pontosítja, valamint meghatározza, milyen időtartamokra engedélyezhető a névhasználat.

A 4. §-hoz
Az engedélyezési díj megállapítására vonatkozó szabályokat tartalmazza.

Az 5. §-hoz
A névhasználati engedély iránti kérelemre vonatkozó szabályokat módosítja.

A 6. §-hoz
A névhasználati engedély megtagadásának eseteit bővíti.

A 8. §-hoz:
A címerhasználati engedély feltételeit pontosítja és egészíti ki. Az időtartam előírást pontosítja.

A 9. §-hoz:
A címerhasználat engedélyezése megtagadásának eseteit bővíti.

A 10. §-hoz:
Az engedélyezési díjra vonatkozó szorzókat és összegeket tartalmazza.

A 11-12. §-hoz:
Hatályba léptető rendelkezés.


A rendelet-módosítás Európai Uniós jogot nem érint.


